**Kalundborg**

**Lærerkreds**

**Nytorv 8,1**

**Kalundborg**

**Tlf:**

**5951 5112**

**Mail:**

[**053@dlf.org**](mailto:053@dlf.org)

**Hjemmeside:**

**www.**

**kreds53.org**

**HUSK!**

**AT TJEKKE**

**DLF INSITE**

**FOR**

**INFO**

**Åbningstider**

**Kredskontoret:**

Mandag 10-15

Tirsdag 10-15

Onsdag 10-15

Torsdag10-15

Fredag 9-13

|  |  |  |
| --- | --- | --- |
|  | **Nyhedsbrev**  **Nr. 4**  **31. Årgang** | **Faglig information**  **til medlemmerne fra**  **Kalundborg Lærerkreds**    ***7. april 2022*** |

**Generalforsamling og konstituering**

TAK for en god generalforsamling – det er dejligt at opleve den gode stemning og jeres opbakning til kredsstyrelsen. Tak også for spørgsmål og kommentarer. Og selvfølgelig stor tak for genvalg – og velkommen til de nye folk på holdet!

1. april var skiftedag, og Henriette har haft sidste dag på kontoret. Det bliver virkelig underligt ikke at have hendes grundighed, hendes velovervejede argumenter – og hendes fjollede humor mere. Men Sanne My er til gengæld startet fuld af ildhu og nysgerrighed. Det bliver godt!

Den nye kredsstyrelse har konstitueret sig således, at vores nye kredsstyrelsesmedlem Sanne My Fersgaard (Gørlev Skole) overtager Henriettes opgaver – primært som sekretær og pædagogisk ansvarlig. Desuden står hun sammen med Randi Stokholm (Nyrupskolen) for kursusudvalget. Randi fortsætter med at være vores talknuser og kontakt til fraktion 4, lige som hun passer hjemmesiden og andre it-agtige sager. Søren Rytter Johansen (Firhøjskolen) fortsætter som sagsbehandler og ansvarlig for arbejdsmiljøet. Anita Rathje (Hvidebækskolen) får travlt som både næstformand, kasserer, fællestillidsrepræsentant – og som noget nyt overtager hun Lones post i hovedudvalget efter sommerferien. Lone Varming (fuldtidsfrikøbt fra Høng Skole) blev jo genvalgt som formand – og fortsætter som sagsbehandler og fællestillidsrepræsentant – plus det løse.

I kan læse referatet, beretningerne og udtalelsen fra generalforsamlingen på hjemmesiden –[Generalforsamling - Kreds053 (kreds53.org)](https://kreds53.org/medlem/medlemsinfo/generalforsamling) Kredsstyrelsen tager sammen med de nyvalgte suppleanter Camilla Drejsig (Hvidebækskolen) og Thomas Sørensen (Sigrid Undsetskolen) på døgnmøde først i maj måned, hvor vi drøfter det kommende års indsatser.

**Professionel kapital**

Som I ved, har skolerne i Kalundborg Kommune været i gang med anden runde af undersøgelsen af den professionelle kapital. Der blev lavet en tilsvarende måling i starten af 2020, som var rigtig fin på de fleste skoler. Dengang kom corona på tværs, - så de planer, der blev lagt den gang, nåede ikke rigtigt at komme til live, før skolerne blev lukket ned. Den 15. marts i år var alle skoleledere og deres trioer (TR’er og AMR’er) samlet en hel dag for at se på deres lokale resultat. Det var en stor fornøjelse at opleve den energi, der var i rummet. Det er sjældent, at der er tid til at sidde sammen i flere timer med fokus på at aftale konkrete handlinger, der kan forbedre skolernes professionelle kapital. Forhåbentlig vil handlingsplanerne denne gang få mere vind i sejlene.

**Skoleplanerne**

Vi er nået til år 2 med skoleplanerne (som er en del af arbejdstidsaftalen, A-20). På nogle af skolerne har man valgt at tage udgangspunkt i arbejdet med den professionelle kapital, hvor de vil indkredse skolens vigtigste indsatsområder, - for så at tage udgangspunkt i dem, når lærernes arbejdstid skal prioriteres. Skoleplanen handler om at synliggøre så meget som muligt om, hvordan skolens – og dermed lærernes - opgaver prioriteres. I den forbindelse skal der på alle skoler være et samarbejdsmøde, hvor lederens udkast til skoleplan – efter at det er drøftet med TR – skal kvalificeres af lærerne. Det er lidt forskelligt, hvor langt I er kommet på de forskellige skoler. Herfra skal lyde en kraftig opfordring til jer om at gå ind i debatten om, hvordan I bedst løser skolens kerneopgave til gavn for elevernes faglighed og trivsel, – og om hvilke konsekvenser de valg, I tager, så får for fordelingen af lærernes 1680 årlige timer.

Lone Varming, Kredsformand

**LÆRERNES**

**A-KASSE**

**TLF:**

**70 10 00 18**

**LÆRERNES**

**PENSION**

**TLF:**

**70 21 61 31**

**Hoved**

**foreningen**

**DLF:**

**[www.dlf.org](http://www.dlf.org)**

**Står du uden løn i påskeferien**

Som lærer har du 5 ugers kollektiv ferie.   
At ferien er kollektiv betyder, at man som lærer ikke selv kan vælge, hvornår ferien er placeret, men er nødt til at afholde sin ferie på de tidspunkter, der på forhånd er aftalt.

I Kalundborg Kommune er den kollektive ferie i dette skoleår lagt på følgende tidspunkter:

* 2 dage mellem jul og nytår
* Uge 7 i vinterferien
* 3 dage i påsken op til skærtorsdag
* Ugerne 28, 29 og 30 i sommerferien

Hvis du er nyuddannet eller nyansat i Kalundborg Kommune, kan du derfor komme ud for, at du endnu ikke har optjent feriepenge eller feriedagpenge nok til en ferie, som du pga. den kollektive ferielukning er ”tvunget” til at afholde. Du finder dit aktuelle ferieregnskab på din lønseddel.   
  
Arbejdsgiveren vil i ferieperioden trække dig i løn, men til gengæld har du forskellige muligheder at vælge mellem: Du kan aftale med din leder, om du ønsker at få ferie på forskud, eller vil bruge seniordage eller andre dage.  
Du har også mulighed for at søge dagpenge i den kollektive ferie, hvis du er medlem af DLF/A.   
Når du får dagpenge, skal du stå til rådighed for arbejdsmarkedet i hele perioden og være tilmeldt som ledig på Jobnet fra første ledighedsdag. Det betyder bl.a. også, at du skal befinde dig i Danmark i ferien. Du bør søge rådgivning hos [Lærernes A-kasse](https://laka.dk/) om dine muligheder for at få dagpenge ved pålagt ferielukning uden optjent ret til løn.

**Syg i ferien** Hvis du bliver syg i ferien, har du ifølge ferieloven en 5 dages karensperiode, der medfører at du først kan få erstatningsferie efter de første 5 dage og da der i påskeferien kun er 3 feriedage, vil du ikke kunne rejse krav om erstatningsferie.

Men… hvis du bliver syg, før din ferie begynder, kan du få erstatningsferie.

* Du skal melde dig syg inden din ferie begynder og sige, at du ikke ønsker at afholde ferie.
* Inden ferien betyder før normal arbejdstid begyndelse, så hvis du plejer at møde kl. 8.00, er det altså inden kl. 8.00.
* Det kan være en god idé at kontakte egen læge, så du kan dokumentere, at du har været syg.

Hvis arbejdsgiveren beder om en lægeerklæring, er det arbejdsgiveren, der skal betale for den.

Søren Rytter Johansen,

Sagsbehandler



*RIGTIG GOD PÅSKE –*

*HAV EN DEJLIG FERIE 😊.*